Grand Theft Auto: Liberty City Stories

🇪🇺 4. Studeni 2005.

PS2

🇺🇸-🇨🇦 6. Lipanj 2006.

🇪🇺 22. Lipanj 2006.

PS3

2. Travanj 2013.

IOS

17. Prosinac 2015.

Android

11. Veljača 2016.

Sony PlayStation 3

Apple IOS

Android

"*Nije često da se konzolaški naslov uspješno prilagodi prijenosnoj konzoli, ali kada prijenosna verzija nadmašuje konzolu u brojnim ključnim aspektima, znate da imate nešto moćno."*

—Mark Smith, Game Chronicles

**Grand Theft Auto: Liberty City Stories** je prva Grand Theft Auto igra izašla za PlayStation Portable. Smeštena u Liberty City tijekom 1998. Godine, ova igra služi kao prolog događaja GTA Advancea i GTA lll (smješteni u 2000. i 2001., respektivno) i kronološki je nastavak Grand Theft Auto: San Andreasa.

Igra je kasnije prebačena na PlayStation 2 i dobila je reizdanje za Apple IOS i Android 2015. Godine radi proslave desete godišnjice izlaska igre. Verzija ove igre za PS2 je u Travnju 2013. dodana kao jedna od igara u "PS2 Classics" program za PlayStation 3 i moguće ju je skinuti za 75 kuna (oko 7 dolara).

Jedinstveni aspekt ove igre je to što je Liberty City, isti grad u kojem se odvija GTA lll, ostao praktički nepromijenjen (osim nekih ključnih razlika zato što se LCS odvija tri godine prije GTA lll, za više informacija pogledajte niže). Zbog toga igrači koji su igrali trojku neće imati problema sa navigacijom kroz ovu verziju Liberty Citija. Isto vrijedi i za obratnu situaciju. Ako igrači prvo igraju ovu igru i onda pređu na Trojku, neće imati problema sa navigacijom.

## Radnja

"*Liberty City je grad sa milijun priča, ali ova mijenja sve. Nekada pouzdani član mafijaške obitelji Leone, Toni Cipriani je prisiljen u bijeg nakon posla koji je pošao po zlu. Sada se vratio i vrijeme je da se stvari ponovno poslože. Ulice Liberty Citija su u neredu. Zaraćeni mafijaški sindikati se bore za kontrolu nad gradom koji se raspada pod valovima korupcije, organiziranog kriminala i radničkih prosvjeda. Toni ne može vjerovati nikome dok pokušava rasčistiti kaos u gradskom kriminalnom podzemlju i podrediti ga Leoneima. To neće biti nimalo lako zato što mu na putu stoje poludjeli plaćeni ubojice, nemoralni tajkuni i njegova vlastita majka. Prisiljen da se bori za vlastiti život i klimavu reputaciju među svojim bivšim suborcima u odiseji koja će zatresti Liberty City do temelja, Toni mora učiniti sve da ga "Najgori grad u Americi" ne proguta živog."*

—Opis igre.

Igra započinje Tonijevim povratkom u Liberty City i njegovim dolaskom pred Salvatorea Leonea, vođu Leone obitelji koji ga predstavlja Vincenzu Cilliju, novom kapetanu obitelji i Salvatoreovoj desnoj ruci. Bez obzira na negodovanje i činjenicu da se dva muškarca međusobno ne podnose, Toni je prisiljen raditi za Vincenza koji od njega traži da pomogne Josephu "JD" Danielu O'Tooleu koji radi za Sindaccoe, jednu od rivalnih obitelji Leonea i sada se želi prebaciti među Leonese. Vincenzov motiv za slanje Tonija da pomogne Josephu jest činjenica da ga planira iskoristiti kao krticu među Sindaccoima. Vincenzov zadnji zahtjev za Tonija jest da ode pokupiti njegov auto, što se ispostavlja kao policijska namještaljka. Toni uspijeva pobjeći policiji i prekida sve veze sa Vincenzom. Toni nakon toga počinje raditi za JD-ja koji mu duguje novac otprije i otplaćuje dug davanjem informacija koje Toniju pomažu da destabilizira utjecaj Sindaccoa u području. Toni također posjećuje svoju majku koja ga omalovažava i tvrdi da nije dovoljno dobar sin. To rezultira time da Toni počinje obavljati nekoliko poslova za nju kako bi se dokazao, na primjer, slikanje vlasnika lokalnog bistroa Giovannija Case u neugodnoj situaciji, uništavanje pošiljki Trijada, utrkivanje protiv i kasnije ubijanje čovjeka po imenu Sucho i na kraju brutalno ubojstvo Case u gradskoj drvarnici. Bez obzira na to, Tonijeva majka još uvijek nije impresionirana i naručuje Tonijevu smrt. Toni preživljava pokušaj ubojstva i bježi.

Nakon toga, Toni počinje raditi za Salvatorea i podređuje radničku uniju njegovim zahtjevima. Uskoro nakon toga, Salvatoreova žena Maria počinje tjerati Tonija da joj pomaže sa njezinim vlastitim problemima (npr. razmjena droge koja skoro završava njezinom otmicom). Toni nakon toga obavlja još posla za JD-ja koji otkriva da je Sicilijanska Mafija došla u Liberty City kako bi pokušala stvoriti uvjete za mir između zaraćenih mafijaških obitelji.

Salvatore, sumnjičav oko cijele situacije, želi da netko prati šefa Sicilijanske Mafije, Massima Torinija. Toni prati helikopter i eventualno načuje razgovor između Torinija i nekih članova Diablosa kojima obećaje komtrolu nad Hepburn Heightsima ako pomognu njegovoj organizaciji. Toni nastavlja pratiti Torinija i hvata drugi razgovor između Trijadi i Torinija kojima ovaj obećaje zaštitu ako pomognu njegovim ljudima. Članovi Trijade primjećuju Tonija i napadaju ga dok Torini bježi u helikopteru, a Toni je prisiljen probiti se do izlaza. Nakon toga, JD obaviještava Tonija da će biti službeno primljen među Leonese te njih dvojica i gangster Mickey Hamfists odlaze na ceremoniju u Harwood.

Ali umjesto ceremonije, Mickey ubija JD-ja, opravdavajući svoj postupak time da se JD mogao lako okrenuti protiv Leonesa zbog njegove dislojalnosti prema Sindaccoima. Toni odvozi Mickeyja kući i riješava se auta sa JD-jevim tijelom nakon čega ga kontaktira Vincenzo i traži od Tonija da se nađe s njim na teretnom brodu usidrenom u luci. Toni isprva odbija, ali pristaje nakon što se Vincenzo ispriča za svoje ranije ponašanje i tvrdi da želi izgraditi bolji odnos sa Tonijem. Toni odlazi na brod samo kako bi otkrio da je sve bila Vincenzova zamka te ga ubija nakon kratke bitke u teretnom prostoru broda.

Salvatore uskoro informira Tonija da Leonese sa dvije strane ugrožavaju Trijade i Diablosi te Toni odbija njihove napade na mafijaške teritorije i uskoro nakon toga bježi sa Salvatoreom na otok Staunton pred agentima FBI-ja koji žele uhititi Salvatorea. Nakon uspješnog bijega i preseljenja u Staunton, Toni izvršava atentat na gradonačelnika Rogera C. Holea koji je naredio Salvatoreovo uhićenje i uzima njegov mobilni telefon kao dokaz izvršenog zadatka. Nakon svega toga, Toni je ponovno iniciran među Leonese te njegova majka opoziva ucjenu njegove glave. Salvatore uskoro objašnjava Toniju da je pokojni gradonačelnik Hole bio u džepu obitelji Forelli te da su zbog njgove smrti raspisani izvanredni izbori za gradonačelnika te da će njihov kandidat biti poduzetnik Donald Love koji će se za poziciju boriti protiv Milesa O'Donovana kojeg drže Forelliji.

Toni pomaže Donaldu tijekom njegove kampanje te on i Salvatore kasnije otimaju pomoćnika pokojnog gradonačelnika koji otkriva da Sicilijanska mafija potajno kontrolira obitelj Forelli i njihovog vođu, Franca Forellija i ustvari pokušava eskalirati rat između tri mafijaške obitelji kako bi oni mogli preuzeti Liberty City nakon što se dim rasčisti. Kao rezultat, Toni i Leonesi počinju napadati Forellije kako bi ih oslabili nakon čega Toni počinje raditi za korumpiranog policijskog detektiva Leona McAffreyja koji mu pomaže oslabiti Forellije i Sindaccoe u zamjenu za Tonijevu pomoć Jamajčanima s kojima McAffrey održava kontakt te obavlja seriju poslova za velečasnog koji želi podići rejting Liberty Tree novina. "Velečasni" je kasnije otkriven kao reporter Liberty Treeja po imenu Ned Burner.

Eventualno, Donald Love ponovno poziva Tonija i govori mu da O'Donovan ima dokaze njegove povezanosti sa mafijom te ga šalje da ih uništi. Toni uspješno obavlja zadatak, ali otkriva da je njegovo prijateljstvo sa Donaldom ovoga koštalo pobjede u izborima te ga ostavilo bez lipe u džepu i da je Salvatore uhićen po naredbi Milesa O'Donovana koji je postao novi gradonačelnik Liberty Citija. Toni kao čin osvete izvršava pokolj nad Forellijima u Shoreside Valeu. Salvatore uskoro otkriva da je vođa Sindaccoa, Paulie Sindacco surađivao sa Forellijima i Sicilijanskom mafijom u zavjeri da ga strpaju u zatvor te Toni ubija Paulija nakon kratke potjere brodom kroz vodeni rezervoar na Brani Cochrane. Nakon toga, Toni krade i uništava tenk u vlasništvu Jakuza.

Love uskoro zove Tonija i traži da se nađu u njegovom novom domu- skloništu za beskućnike gdje mu objašnjava plan kako da se ponovno obogati krađom planova za ponovni razvoj četvrti Fort Staunton koji su u vlasništvu nejgovog bivšeg mentora Averyja Carringtona kojeg Toni ubija i krade planove. Cijeloj sceni svjedoči Ned Burner kojeg Toni pronalazi i ubija prije nego što može objaviti slike. Oba trupla su ukradena i prevezena do Averyjevog hangara na gradskom aerodromu koji je preuzeo Love. Umeđuvremenu, Tonija unajmljuje Toshiko Kasen, žena Kazukija Kasena, vođe Jakuze i traži od njega da uništi sindikat njezinog muža krađom njihovih isporuka oružja, decimiranjem njihovih prihoda i izazivanjem tenzija u sindikatu.

Nakon što sazna da ga je njegova vlastita žena izdala, Kazuki pokušava ubiti Toshiko te ga Toni ubija tijekom mačevalačkog dvoboja nakon čega Toshiko počinjava samoubojstvo. Love uskoro upoznaje Tonija sa 8-Ballom koji mu prodaje eksplozive koje koristi da u potpunosti raznese Fort Staunton. Uskoro nakon toga, Love se počinje skrivati u svojoj novo-kupljenoj vili od Kolumbijskog kartela koji ga pokušava ubiti iz nepoznatog razloga te eventualno bježi iz grada uz Tonijevu pomoć. Nedugo nakon toga, Salvatore otkriva da je uspio srediti puštanje iz zatvora što se ne sviđa Sicilijanezima koji ga žele eliminirati prije nego što stigne na suđenje. Bez obzira na njihove nasilne napade na policijski konvoj koji transportira Salvatorea, oni ga uspijevaju dostaviti uz Tonijevu intervenciju.

Konačno, Torini odlučuje oteti O'Donovana kako bi ga natjerao da ne poništi optužnicu protiv Salvatorea što reziltira time da Salvatore i Toni gone Torinija do svjetionika na Portlandu gdje se odigrava poslijednja borba između Sicilijanske mafije i dva člana obitelji Leone koji ubijaju Torinija i njegove ljude i oslobađaju O'Donovana kojeg podređuju vlastitim zahtjevima. Na samome kraju radnje je otkriveno da je Torini bio drugi zapovjednik Sicilijanske mafije dok je Salvatoreov ostarjeli ujak bio šef. U poslijednjoj sceni igre, Salvatore i Toni se sastaju sa Leoneovim ujakom koji priznaje poraz i pristaje se mirno povući iz Liberty Citija nakon čega Salvatore zahvaljuje Toniju za sav trud i rad koji je uložio u obitelj Leone i vraća mu njegovu staru poziciju.

## Liberty City - 1998.

Tijekom ovog, ranijeg vremena u GTA kronologiji, Liberty City je malo drugačiji. Naprimjer, Sex Club 7 u vlasništvu Luigija Goterellija se zove Paulie's Revenue Bar i vlasnik je Joseph Daniel O'Toole, pervertit koji radi za obitelj Sindacco, iako igrač promatra događaje koji su utjecali na ovu promijenu. Ovdje također postoji Talijanska četvrt koja se ne pojavljuje u GTA lll, iako su sudbina i izostanak te četvrti objašnjeni i viđeni tijekom radnje igre. Također Tunel Porter nije u potpunosti iskopan i Most Callahan nije dovršen (to dvoje su primarni načini prelaska s otoka na otok u GTA lll). Također, razlog zbog kojeg u GTA lll nema motora jest gradski zakon koji ih zabranjuje i koji je još na izglasavanju tijekom radnje ove igre. Neke zgrade koje su dovršene do 2001. Godine (godine radnje GTA lll) su još pod konstrukcijom 1998. Godine. Najbolji primjer za to je internet cafe Tw@.

## Multiplayer

PSP verzija igre ima multiplayer način igre za do šest igrača povezanih Ad-Hoc WiFi modulom u istom području. Multiplayer sadrži 7 modova u kojima se igrači mogu natjecati koristeći različite civilne modele iz igre kao avatare. Ovaj dodatak je uklonjen iz verzije za PlayStation 2.

## Glazba

Liberty City Stories ima deset radio stanica čija glazba je kombinacija licenciranih pjesama i glazbe pisane samo za igru. Sve stanice su prikazane kao prethodnice stanicama iz GTA lll i neke su prikazane kao ranije verzije tih stanica (npr. MSX 98) dok su neke prestale emitirati do vremena GTA lll (npr. Radio Del Mundo).

Stanice su slijedeće:

* Head Radio
* Double Clef FM
* Lips 106
* Rise FM
* Liberty Jam
* Flashback FM
* MSX 98
* Radio Del Mundo
* K-JAH
* LCFR (Liberty City Free Radio)

U mobilnoj verziji igre i verziji za PSP, igrači mogu stvarati playliste sa vlastitom glazbom.

## Jeste Li Znali?

* Uzorak po kojem idu misije je sličan onome u GTA: San Andreasu. Uzorak jest Portland, Otok Staunton, Shoreside Vale i onda ponovno Portland. U San Andreasu je uzorak Los Santos, San Fierro, Las Venturas i onda ponovno Los Santos.
* Ovo je za sada poslijednja igra u serijalu koja ne dozvoljava protagonistu da pliva.
* Na izlogu kraj Ammu-Nationa u Portlandu, jedan od prozora je prekriven daskama i netko je na daskama nacrtao slovo R sa zvijezdicom ispod slova. To je referenca na Rockstarov logo.
* Kada igrač završi misiju "Luda 69-ica", otključat će Dragon Suit outfit koji je referenca na film Kill Bill u kojem protagonistica nosi isto odijelo i katanu u zadnjem dijelu filma. Misija također uključuje uporabu katane.
* Prema Wikipedijinoj listi iz 2018, GTA Liberty City Stories je najprodavanija igra za PSP sa više od 8 milijuna prodanih kopija.
* Ako igrač udari osobu koja je upravo počinila zločin, dobit će 50 dolara i na ekranu će pisati "Bonus za Dobrog Građanina". Taj dodatsk se prvi puta pojavio u GTA Vice Citiju.
* Liberty City Stories je jedina GTA igra u 3D Universu u kojoj policija ne stvara barikade kada lovi igrača.
* Obalni Stražari su se trebali pojaviti u igri, ali su izbačeni zbog razvoja mape koji ih je učinio obsoletnima. Njihove glasovne datoteke još mogu biti locirane u igri.
* Prema priručniku, radnja igre počinje 30. Listopada 1998. Godine. Dovoljno zanimljivo, Most Callahan je trebao biti dovršen do Svibnja te godine što bi moglo značiti da je Rockstar krivo izračunao datum radnje ili bi to mogla biti implikacija da radovi na mostu traju dulje nego što bi trebali.
* AI civila u ovoj igri je mnogo agresivniji nego u drugim igrama u 3D Universu.
* Ovo je prva igra u serijalu koja igračima dozvoljava da šprintaju sa oružjima koja se drže u dvije ruke (npr. AK-47), svim teškim oružjima osim Miniguna, motorne pile i nekim hladnim oružjima poput Bejzbolske palice.
* Glas protagonista (Danny Mastrogiorgio) nije citiran prvi u odjavi igre. Umjesto njega je prvo citiran Frank Vincent (Glas Salvatorea Leonea) što je drugi put da je Frank Vincent citiran prvi u odjavi GTA igre. Prvi puta se to dogodilo u GTA lll.
* Verzija ove igre za IOS ima zloglasan glitch zbog kojeg se igra zatvara sama od sebe nakon što igrač završi misiju Zatišje Pred Buru. Ovoga glitcha nema u verziji za Android.
* 29. Rujna 2017. Godine, Američki ERSB je ponovno ocijenio neke starije Rockstarove naslove među kojima se našao i Liberty City Stories. Vjeruje se da je to znak da će igra uskoro izaći na PlayStationu 4, što će biti šesta platforma na kojoj je igra izašla.

pt:Grand Theft Auto: Liberty City Stories